**USTANOVA „DJEČJI VRTIĆI“ MOSTAR**

**Upravno vijeće**

Ur.br.:01-UV-313/23

Mostar, 20. 04. 2023.

 Na temelju članka 45. Zakona o predškolskom odgoju («Službene novine HNŽ», broj 5/2000) i članka 26. Statuta Ustanove «Dječji vrtići» Mostar (ur.br..01-UV-370/21, 30.04.2021.), Upravno vijeće Ustanove na sjednici održanoj 20. 04.2023. godine, donosi

**NAPUTAK**

**o uvjetima i načinu obavljanja studentske prakse**

**u Ustanovi „Dječji vrtići“ Mostar**

**Članak 1.**

 Ovim Naputkom uređuju se uvjeti za obavljanje studentske prakse u organizacionim jedinicama Ustanove „Dječji vrtići“ Mostar, planiranje i obavljanje studentske prakse te vođenje evidencije o obavljenoj studentskoj praksi.

**Članak 2.**

 Pod studentskom praksom podrazumijeva se praktičan rad studenata uz primjenu stečenog znanja sa studija, bez naknade, radi stjecanja praktičnog znanja.

 Studentsku praksu u organizacionim jedinicama Ustanove mogu obavljati samo studenti visokoobrazovnih ustanova u kojima je studentska praksa obvezan dio nastavnog plana i programa, a koji je u uskoj vezi sa djelatnošću odgoja i obrazovanja djece predškolskog uzrasta.

**Članak 3.**

 Visokoškolska ustanova dostavlja pisani zahtjev sa iskazanim potrebama za obavljanje studentske prakse u Ustanovi „Dječji vrtići“ Mostar, najkasnije do 01. 11. za tekuću pedagošku/akademsku godinu.

U zahtjevu se obvezno navodi broj potrebnih sati prakse za pojedini nastavni predmet, te okvirni broj studenata koji trebaju obaviti studentsku praksu.

**Članak 4.**

 Nakon što Ustanova „Dječji vrtići“ Mostar zaprimi i odobri zahtjeva iz članka 3. ovog naputka, Visokoškolska ustanove informira Ustanovu „Dječji vrtići“ Mostar o Planu obavljanja studentske prakse, koji treba pratiti mogućnosti i nadležnosti Ustanove.

Plan obavljanja studentske prakse dostavlja se, voditelju studentske prakse, najkasnije petnaest (15) dana prije početka obavljanja prakse u elektronskoj formi, i obvezno sadrži:

1. ime i prezime studenata za obavljanje studentske prakse, s naznakom godine studija,
2. trajanje studentske prakse,
3. konkretizaciju zadataka studenata na praksi.

**Članak 5.**

Voditelj studentske prakse obvezan je osigurati potpisivanje Izjave o povjerljivosti podataka od strane svakog studenta prije početka obavljanja studentske prakse. Uz Izjavu o povjerljivosti podataka, voditelj studentske prakse, dok traje studentska praksa, čuva i presliku sanitarne iskaznice te presliku studentske iskaznice.

**Članak 6.**

 Voditelj studentske prakse vodi Evidenciju o obavljenoj studentskoj praksi, a koja se čuva najmanje 5 godina u elektronskoj formi.

Evidencija o obavljenoj studentskoj praksi (evidencija o drugim osobama angažiranim kod poslodavca –studentska praksa i ostalo) obvezno sadrži: ime i prezime studenta, JMBG, spol, dan, mjesec i godina rođenja, prebivalište/boravište, broj, datum i naziv akta temeljem kojega se obavlja studentska praksa i ostalo, na kojim se poslovima obavlja praktična nastava/praksa, mjesto rada, datum početka obavljanja prakse, dan prestanka obavljanja prakse.

**Članak 7.**

 Ustanova „Dječji vrtići“ Mostar može sklopiti Sporazum o suradnji sa visokoškolskom ustanovom u cilju detaljnijeg definiranja obavljanja studentske prakse, a u skladu sa ovim Naputkom.

**Članak 8.**

Poslove voditelja studentske prakse u Ustanovi obavljaju stručni suradnici (pedagoginja, logoped, psiholog i edukacijski rehabilitator), u suradnji s ravnateljem.

Voditelji studentske prakse održavaju kontakte sa mentorom i prate obavljanje studentske prakse sukladno Planu obavljanja studentske prakse.

**Članak 9.**

 Student je dužan obavljati studentsku praksu na način kako je to utvrđenom Planom te u suradnji sa voditeljem studentske prakse u Ustanovi. Na početku obavljanja studentske prakse upoznat će se sa osnovnim pravilima i mjerama sigurnosti djece u vrtiću, obavljanju drugih poslova i radnji, te općenito o funkcioniranju skupine u kojoj je raspoređen za obavljanje studentske prakse.

Student je obvezan prije početka obavljanja studentske prakse dostaviti u Ustanovu ovjerenu sanitarnu iskaznicu, koja će sadržavati zakonom predviđene i obavljene preglede.

Nakon uvida u sanitarnu iskaznicu i utvrđivanja njene valjanosti, voditelj studentske prakse vraća studentu sanitarnu iskaznicu.

Svaki student koji se ne bude pridržavao pravila rada Ustanove biti će udaljen sa studentske prakse, a o čemu će se izvijestiti visokoškolska ustanova.

**Članak 10.**

 Nakon obavljene studentske prakse, ravnatelj Ustanove i mentor, na zahtjev studenta, potvrđuju ogovarajućom traženom dokumentacijom obavljenu praksu studenta.

**Članak 11.**

 Ovaj naputak stupa na snagu danom donošenja, od kada se i primjenjuje. Stupanjem na snagu ovog Naputka prestaje važiti Naputak o uvjetima i načinu obavljanja studentske prakse u Ustanovi „Dječji vrtići“ Mostar ur.br.:01-UV-474/15, 14.05.2015. godine.

 Ovaj Naputak će se objaviti i na web stranici Ustanove.

 Predsjednica Upravnog vijeća

 Jelena Drmać

 Ovjerava: Ravnateljica Ustanove

 Danijela Kegelj